
ΤΕΥΧΟΣ ΔΕΥΤΕΡΟ 


Αρ. Φύλλου 1350 


19 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της 9/2003 απόφασης του Διοικητικού Συμ¬ 
βουλίου του Νομικού Προσώπου με την επωνυμία 
«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΕΜΠΕΣΟΥ» 
περί ψήφισης Οργανισμού Εσωτερικής Υπηρεσίας 1 
Τροποποίηση της 2154/23.5.2003 (ΦΕΚ770/τ.Β'/ 
17.6.2003) απόφασης περί σύστασης ιδίου Νομι¬ 
κού Προσώπου στο Δήμο Καστοριάς Ν. Καστοριάς 
με την επωνυμία «Δημοτικοί Παιδικοί Σταθμοί Κα¬ 


στοριάς» . 2 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Φαλάνης Δήμου 

ΓιάννουληςΝ.Λάρισας. 3 

Χορήγηση άδειας άσκησης επαγγέλματος φυσικού 
Νοσ/μείων εκτός της περιοχής των Ιοντιζουσών 

Ακτινοβολιών στο Ν ιάρχο Κων/νο. 4 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στην Καλαθάκη 
Μαρία. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 3801/11.8.2003 απόφα¬ 
ση της Γενικής Γραμματέως Περιφέρειας Βορείου 
Αιγαίου. 6 


ΑΠΟΦΑΣΕΙ Σ 

Αριθ. 15582 (1) 

Έγκριση της 9/2003 απόφασης του Διοικητικού Συμβου¬ 
λίου του Νομικού Προσώπου με την επωνυμία «ΔΗ¬ 
ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΕΜΠΕΣΟΥ» περί ψή¬ 
φισης Οργανισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6 παρ. 5 του Ν. 2307/95. 


3. Τις διατάξεις των άρθρων 26, 198, και 203 του Δ.Κ.Κ 
(Π.Δ. 410/95). 

4. Τις διατάξειςτων άρθρων9παρ. 6,7 και 8του Ν. 2503/97, 
9 παρ. 16του Ν. 2623/98 και 11 παρ. 1 και9του Ν. 2839/2000. 

5. Τις διατάξεις του άρθρου 12 του Ν. 2880/2001. 

6. Την 6324/5.4.2001 (ΦΕΚ 501/τ.Β’/2001) απόφασή μας 
με την οποία συστήθηκε στο Δήμο Ινάχου ίδιο Νομικό 
Πρόσωπο Δημοσίου Δικαίου, με την επωνυμία «Δημοτι¬ 
κός Παιδικός Σταθμός Εμπεσού». 

7. Την 9/2003 απόφαση του Διοικητικού Συμβουλίου του 
Ν.Π.Δ.Δ με την επωνυμία «Δημοτικός Παιδικός Σταθμός 
Εμπεσού» με την οποία ψηφίστηκε ο Ο.Ε.Υ. αυτού. 

8. Την 42/2003 απόφαση του Δημοτικού Συμβουλίου 
Ινάχου, με την οποία εγκρίνεται ο Ο.Ε.Υ. του Ν.Π.Δ.Δ με 
την επωνυμία «Δημοτικός Παιδικός Σταθμός Εμπεσού», 
όπως καταρτίστηκε με την 9/2003 απόφαση του Διοικητι¬ 
κού Συμβουλίου αυτού. 

9. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α Νομού Αιτ/νίας, που διατυ¬ 
πώθηκε με την 48/2003 απόφασή του. 

10. Την 241/Γ.Γ/1.8.1998 (ΦΕΚ 939/1.9.98, τ.Β’) απόφα¬ 
ση του Γ ενικού Γ ραμματέα Περιφέρειας Δυτικής Ελλά¬ 
δας περί «Μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

Εγκρίνουμε την 9/2003 απόφαση του Διοικητικού Συμ¬ 
βουλίου του Ν.Π.Δ.Δ με την επωνυμία «Δημοτικός Παιδι¬ 
κός Σταθμός Εμπεσού», περί ψήφισης του Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1 

Σκοπός Παιδικού Σταθμού 

Ο σκοπός του Νομικού Προσώπου είναι η αγωγή του παι¬ 
διού προσχολικής ηλικίας και παρέχεται σύ μφωνα με τα πλέ¬ 
ον σύγχρονα εκπαιδευτικά και επιστημονικά προγράμματα. 

Ειδικότερα: 

• Βοηθά τα παιδιά να αναπτυχθούν ολόπλευρα, σωμα¬ 
τικά, νοητικά, συναισθηματικά και κοινωνικά. 

• Εξαλείφει κατά το δυνατό τις διαφορές που προκύ¬ 
πτουν από το πολιτιστικό, οικονομικό και μορφωτικό επί¬ 
πεδο των γονέων τους. 

• Εξυπηρετεί τους γονείς και παράλληλα τους ευαι¬ 
σθητοποιεί πάνω σε θέματα σύγχρονης παιδαγωγικής και 
ψυχολογίας. 

• Βοηθάταπαιδιάτης προσχολικής ηλικίας στην ομαλή με¬ 
τάβασή τους από το οικογενειακό στο σχολικό περιβάλλον. 

• Παρέχει ημερήσια διατροφή και φροντίδα στα παιδιά 
που φιλοξενεί τηρώντας τους κανόνες υγιεινής και ασφα¬ 
λούς παραμονής τους. 

Άρθρο 2 

Ο Δημοτικός Παιδικός Σταθμός Εμπεσού ορίζεται σε 
επίπεδο Διεύθυνσης. Η Διεύθυνση του Παιδικού Σταθμού 
Εμπεσού αποτελείται από τα εξής τμήματα: 

Α. Τμήμα Προσχολικής Αγωγής 

Β. Τμήμα Διοικητικού - Οικονομικού 

Α. Το Τμήμα Προσχολικής Αγωγής αποτελείται από τα 
εξής Γραφεία: 

1. Γ ραφείο Προϊσταμένου 

2. Γ ραφείο Παιδαγωγικού Προσωπικού - Βρεφονηπιο¬ 
κόμων - Παιδικών δραστηριοτήτων και εργασιών 

3. Γ ραφείο Μαγείρων - Βοηθητικών εργασιών 

4. Γ ραφείο Παιδιάτρου 

Β. Το Τμήμα Διοικητικού-Οικονομικού αποτελείται από 
τα εξής Γ ραφεία: 

1. Γραφείο Διοικητικού (πρωτόκολλο, διεκπεραίωση, 
αρχείο, Δ.Σ., προσωπικό). 

2. Γ ραφείο Οικονομικού - Λογιστηρίου (προμήθεια, πε¬ 
ριουσία, διαχείριση υλικού, πληρωμές χρηματικών ενταλ¬ 
μάτων). 

Άρθρο 3 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού, σύμφωνα με το αναλυτι¬ 
κό πρόγραμμα του Υπουργείου Παιδείας και γενικά μερι¬ 
μνά για την εύρυθμη λειτουργία του Νομικού Προσώπου, 
βάσει του ισχύοντος κανονισμού. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 4 

Καθήκοντα Προσωπικού 

Α'. ΔΙΕΥΘΥΝΤΗΣ (ΠΡΟΪΣΤΑΜΕΝΟΣ ΔΙΕΥΘΥΝΣΗΣ) 

Ο Διευθυντής του Παιδικού Σταθμού ευθύνεται για την 
αποτελεσματική και αποδοτική εκτέλεση των λειτουργιών 
του Νομικού Προσώπου προγραμματίζοντας, οργανώνο¬ 
ντας, στελεχώνοντας τις επιμέρους δραστηριότητες, 
έτσι ώστε να εκπληρώνονται οι περιοδικοί (ετήσιοι και μα¬ 
κροπρόθεσμοι) στόχοι του Ν.Π.Δ.Δ. με βάση αντίστοιχα 
προγράμματα δράσης. 

Ειδικότερα ο προϊστάμενος Δ/νσης: 

• Έχει την εποπτεία όλων των τμημάτων και γραφείων 
του Ν.Π. και των υπαλλήλωντου Σταθμού ασκώντας όλες 
τις αρμοδιότητες που ορίζονται από τις κείμενες διατά¬ 
ξεις, παρακολουθεί και συντονίζει το έργο τους. 

• Συμμετέχει στις συνεδριάσεις του Δ.Σ. και εισηγείται 
θέματα χωρίς όμως δικαίωμα ψήφου, στις περιπτώσεις 
που δεν είναι μέλος του Δ.Σ., που αφορούν τη λειτουργία, 
το προσωπικό, τους γονείς και την υλικοτεχνική υποδομή 
του Σταθμού όπως: 

α) τον αριθμό και τις ειδικότητες του προσωπικού που εί¬ 
ναι αναγκαίο για να διασφαλιστεί η εύρυθμη λειτουργία του 


β) το παιδαγωγικό υλικό και τον πόσης φύσεως εξοπλι¬ 
σμό 

γ) τις απαραίτητες εργασίες για την επισκευή και συ¬ 
ντήρηση κτιρίων 

δ) την επιμόρφωση προσωπικού 

• Φροντίζει για την εφαρμογή της κείμενης νομοθε¬ 
σίας, του κανονισμού λειτουργίας του Σταθμού, των 
εγκυκλίων και οδηγιών του Δήμου και την εκτέλεση των 
αποφάσεων του Δ.Σ. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού (σύλλογος διδα¬ 
σκόντων) για την εφαρμογή των σύγχρονων απόψεωντης 
Παιδαγωγικής και της Ψυχολογίας όπως αυτές καθορίζο¬ 
νται κάθε φορά από το Υπουργείο Παιδείας που είναι αρ¬ 
μόδιο για την Προσχολική Αγωγή. 

• Συγκαλεί τουλάχιστον μίαφοράτο μήνα το Προσωπι¬ 
κό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προ¬ 
γραμματισμό των νέων δραστηριοτήτων. 

• Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπάλληλος του κλάδου Διοικητι¬ 
κών, υπογράφει σε όλα τα έγγραφα κείμενα για τα οποία 
έχει εξουσιοδοτηθεί από τον Πρόεδρο του Δ.Σ. 

• Τηρεί τη σφραγίδα του Σταθμού. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του κλάδου Διοικητι¬ 
κού και το Δ.Σ. για την κατάρτιση του προϋπολογισμού 
εσόδων και εξόδων του Σταθμού, τον Απολογισμό και τον 
Ισολογισμό αυτού. Επιμελείται για τον εφοδιασμό του 
Σταθμού που πραγματοποιείται από τον υπάλληλο του 
κλάδου Διοικητικού όσον αφορά τα αναγκαία τρόφιμα, 
λοιπά είδη και υλικά καθώς και την καλή φύλαξη, συντή¬ 
ρηση και διάθεση αυτών. 

• Τηρεί από τα βιβλία Διοίκησης του Σταθμού τα εξής: 

1. Βιβλίο Παρουσίας Προσωπικού 

2. Βιβλίο Εμπιστευτικού Πρωτοκόλλου 

3. Τηρείτο Μητρώο Παιδιώντο οποίο ενημερώνει. 

• Συνυπογράφει με τον υπάλληλο του κλάδου Διοικητι¬ 
κού τα Δελτία Εισαγωγής. 

• Υπογράφει τις μισθοδοτικές καταστάσεις των αποδο¬ 
χών του προσωπικού, οι οποίες συντάσσονται από το Δι¬ 
οικητικό υπάλληλο. 

• Ελέγχει και θεωρεί όλες τις καταστάσεις πληρωμής 
του προσωπικού, τα χρηματικά εντάλματα και λοιπά πα¬ 
ραστατικά πριν υπογραφούν από τον Πρόεδρο, όπως επί¬ 
σης παρακολουθεί και ελέγχει σε τακτικά χρονικά δια¬ 
στήματα τα βιβλία διαχείρισης-διοίκησης που τηρεί ο 
υπάλληλος του κλάδου Διοικητικού. 

• Καταρτίζει τις εκθέσεις υπηρεσιακής ικανότητας του 
Προσωπικού του Σταθμού. 

• Συνυπογράφει με τον προϊστάμενο του Διοικητικού-Οι- 
κονομικούτιςχρηματικέςεπιταγέςτου Νομικού Προσώπου. 

• Εισηγείται στον Πρόεδρο τη μετάταξη, κατανομή, με¬ 
τακίνηση και όλες τις υπηρεσιακές μεταβολές του προ¬ 
σωπικού του Σταθμού. 

• Ασκεί κάθε άλλη αρμοδιότητα η οποία πηγάζει από τη 
γενικότερη αποστολή της, είτε δημιουργείται αυτοδίκαια 
από την άσκηση των καθηκόντων του είτε ανατίθεται από 
τον Πρόεδρο του Δ.Σ. 

• Είναι υπεύθυνος για την καταβολή υπερωριακής απα¬ 
σχόλησης στο προσωπικό του Σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς. 

• Μεριμνά για την έγκαιρη χορήγηση των ειδών ατομι¬ 
κής προστασίας σε όλους τους υπαλλήλους του Νομικού 
Προσώπου 

• Κρατείτο κλειδιά του Σταθμού και της αποθήκης 

• Είναι υπεύθυνος και εισηγείται στον Πρόεδρο του 
Δ.Σ. την επιμόρφωση και την μετεκπαίδευση των υπαλλή¬ 
λων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσηςτων υπαλλήλων του Νομικού Προσώπου 

• Καθορίζει, σε συνεργασία με το υπόλοιπο προσωπι¬ 
κό, το ωράριο προσέλευσης και αποχώρησης φροντίζο¬ 
ντας για την ομαλή λειτουργία του Σταθμού. 

Άρθρο 5 

Β'. ΠΡΟΪΣΤΑΜΕΝΟΙ ΤΜΗΜΑΤΩΝ 

α) Προϊστάμενος Τμήματος Προσχολικής Αγωγής 

Είναι υπεύθυνος για τα εξής: 

• Την εύρυθμη λειτουργία του Τμήματος καιτηντήρη- 
ση του κανονισμού και των αποφάσεων. 

• Την παροχή σωστής προσχολικής αγωγής στα φιλο¬ 
ξενούμενα νήπια σε συνεργασία με το παιδαγωγικό προ¬ 
σωπικό. 

• Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

• Εισηγείται στη Δ/νση τις ανάγκες του Τμήματος σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

• Είναι υπεύθυνος για τις συγκεντρώσεις προσωπικού 
και γονέων. 

• Τηρεί και ενημερώνει όλα τα απαραίτητα βιβλία. 

Άρθρο 6 

β) Προϊστάμενος Διοικητικού - Οικονομικού Τμήματος 

• Είναι υπεύθυνος για την εποπτεία, τον έλεγχο και την 
κατανομή των εργασιών, των θεμάτων που αφορούν τα 
γραφεία του Τμήματός του. 

• Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του, καθώς και για την διεξαγωγή των απαιτούμενων 
δημοπρασιών. 

• Επιμελείται για την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

• Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων, υπερωριών κλπτου προσωπικού. 

• Συνεργάζεται μετονΔ/ντή για την κατάρτιση του προ¬ 
ϋπολογισμού - απολογισμού - ισολογισμού. 

• Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. (Μητρώο 
παιδιών, προσωπικού, δελτία εισαγωγής - εξαγωγής) 

• Πραγματοποιεί τις πληρωμές και εισπράξεις και συ¬ 
νυπογράφει με τον πρόεδρο του Δ.Σ. και το Δ/ντή τα χρη¬ 
ματικά εντάλματα πληρωμής. 

• Εκτελείχρέη Γ ραμματέα και τηρεί τα πρακτικά του Δ.Σ. 
και αν δεν υπάρχει Γραμματέας ή απουσιάζειτα καθήκοντα 
αυτά εκτελεί ο Δ/ντής - Προϊστάμενος του Σταθμού. 

Άρθρο 7 

Οργανική Σύνθεση Προσωπικού (ΟΡΓΑΝΟΓΡΑΜΜΑ) 


(άρθρα 30,31 του Ν. 1188/81). Οι θέσεις προσωπικού ορί¬ 
ζονται ως εξής: 

Α'. ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 
Α1. ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ 16 ΝΗΠΙΑΓΩΓΩΝ 
Με τυπικό προσόν πτυχίο ΤΕ Βρεφονηπιοκομίας 
Θέσεις: 2 (δύο) 

Βαθμός: Δ'-Α' 

Α2. ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΛΑΔΟΣ ΤΕ ΔΙΟΙΚΗΤΙΚΟΣ-ΟΙΚΟΝΟΜΙΚΟΣ 
Θέσεις: 1 (μία) 

Βαθμός: Δ'-Α' 

Α3. ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ ΚΑΙ ΜΑΓΕΙ¬ 
ΡΕΙΟΥ 

1. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις: 1 (μία) 

Βαθμός: Δ'-Α' 

2. ΚΛΑΔΟΣ ΔΕ ΟΔΗΓΩΝ 
Θέσεις: 1 (μία) 

Βαθμός Δ'-Α' 

3. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις: 1 (μία) 

Βαθμός: Δ'-Α' 

4. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: 1 (μία) 

Βαθμός: Ε'-Β' 

5. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 2 (δύο) 

Βαθμός: Ε'-Β' 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Β1. ΜΟΝΙΜΟ ΕΚΠΑΙΔΕΥΤΙΚΟ ΠΡΟΣΩΠΙΚΟ (ΜΕΤΑ¬ 
ΤΑΣΣΟΜΕΝΟ) 

Το μόνιμο τακτικό εκπαιδευτικό προσωπικό, προσωπο¬ 
παγών θέσεων προσωρινών κλάδων, που μετατάχθηκε 
από τον Κρατικό Παιδικό Σταθμό Εμπεσού με το Ν. 2880/ 
2001 αρ. 12, στο Δημοτικό Παιδικό Σταθμό Εμπεσού, με 
την ΔΥΙα/ΟΙΚ.7723/30.4.2001 διαπιστωτική πράξη των 
Υπουργών Υγείας και Πρόνοιας και του Υφυπουργού Δη¬ 
μόσιας Διοίκησης και Εσωτερικών, κατατάσσεται αυτοδί¬ 
καια από την έναρξη ισχύος του παρόντος σε οργανικές 
προσωποπαγείς θέσεις κλάδου και κατηγορίας ΤΕ 16 Νη¬ 
πιαγωγών που συνιστώνται με τον παρόντα οργανισμό. 

1. ΤΕ 16 Νηπιαγωγών 
Θέσεις: 1 (μία) 

Βαθμός: Γ 

ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 

Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές- 
προσωποπαγείς θέσεις των κλάδων ΥΕ 14 και ΥΕ 16 αντί¬ 
στοιχα των θέσεων που υπήρχαν στο νομικό πρόσωπο 
του Υπουργείου Υγείας και Πρόνοιας σύμφωνα με το Νό¬ 
μο 2503/97 άρθρο 9 και το Νόμο 2880/2001 
ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις: 1 (μία) 

Βαθμός: Γ-Β' (Ε'-Β') 

Γ. ΕΠΟΧΙΑΚΟ ΠΡΟΣΩΠΙΚΟ 
Θέσεις: 4 (τέσσερις): 

Οι θέσεις και οι κατηγορίες θα καθορίζονται με απόφα¬ 
ση του Δ.Σ. και ανάλογα με τις ανάγκες που προκύπτουν 
από τη λειτουργία της υπηρεσίας. 

Δ'. ΕΙΔΙΚΕΣ ΘΕΣΕΙΣ 

Θέσεις ειδικών συνεργατών ή ειδικών Συμβούλων επι¬ 
στημονικών συνεργατών (άρθρου 67 του Ν. 1461/84 
όπως τροποποιήθηκε με το άρθρο 12 του Ν. 2130/93 και 
το άρθρο 57 του Ν. 2218/94). 

Άρθρο 8 

Προϊστάμενοι Υπηρεσιακών Μονάδων 

Προϊστάμενοι της Διεύθυνσης Παιδικού Σταθμού καθώς 
και του Τμήματος Προσχολικής Αγωγής επιλέγονται από το 
εκπαιδευτικό προσωπικό του κλάδου ΤΕ16 Νηπιαγωγών ή 
ΤΕ Βρεφονηπιοκομίας σύμφωνα με το Ν. 2190/94, είτε κα¬ 
τέχουν οργανικές είτε προσωποπαγείς θέσεις. 

Άρθρο 9 

Για το διορισμό, τα καθήκοντα και τις υποχρεώσεις, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο, τη λύ¬ 
ση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 10 

Οι ανάγκες του Νομικού Προσώπου θα καλύπτονται κα¬ 
τά προτεραιότητα από μετατάξεις ή αποσπάσεις του προ¬ 
σωπικού που ανήκε στο Υπουργείο Υγείας. Οι μετατασ¬ 
σόμενοι υπάλληλοι κατατάσσονται σε αντίστοιχη θέση 
τωντυπικών προσόντων που κατέχουν και σε θέσεις όπως 
αυτές ορίζονται στον παρόντα οργανισμό. Γ ια τη διενέρ¬ 
γεια μετατάξεων και αποσπάσεων θα λαμβάνονται υπόψη 
τα κριτήρια που θα ορίσει το Δημοτικό Συμβούλιο και θα 
ληφθούν υπόψη από το υπηρεσιακό συμβούλιο το οποίο 
βάσει αυτών των κριτηρίων θα συντάσσει πίνακες προτε¬ 
ραιότητας των υποψηφίων για κάθε κενή θέση, την οποία 
το Νομικό Πρόσωπο θα γνωστοποιεί στο Υ.Σ. μέχρι 31 
Μαρτίου κάθε έτους. Οι αιτήσεις των υπαλλήλων θα υπο¬ 
βάλλονται στο Υ.Σ. μέχρι 31 Απριλίου και οι μετατάξεις θα 
διενεργούνται μέχρι 30 Ιουνίου του τρέχοντος έτους. 

Άρθρο 11 

Οι προβλεπόμενες από τον παρόντα ΟΕΥ θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού Σταθμού συνδέεται 
με αυτό με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό από τη θέση σε ισχύ του παρόντος και 
εντεύθεν. Το προσωπικό που έχει μεταταχθεί από το 
Υπουργείο Υγείας και Πρόνοιας με το Ν. 2880/01 εξακο¬ 
λουθεί να διέπεται από το ασφαλιστικό και συνταξιοδοτι- 
κό καθεστώς του δημοσίου και την ίδια επικουρική ασφά¬ 
λιση (Μ.Τ.Π.Υ., Τ.Π.Δ.Υ., ΤΕΑ). Όλη η εφεξής υπηρεσία 
στα νέα νομικά πρόσωπα θεωρείται ως πραγματική και 
συντάξιμη υπηρεσία ή ως χρόνος ασφάλισης, στην περί¬ 
πτωση που διανύθηκε στην υπηρεσία από την οποία με¬ 
τατάχθηκαν (αρθ. 7, παρ. 2, 3 Ν. 2703/99). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις οι 
οποίες κατέχουν. 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ., οι κρινόμενοι από 
το αρμόδιο Υπηρεσιακό Συμβούλιο υπάλληλοι, αναπλη- 
ρούμενοι σε περίπτωση απουσίας τους ή κωλύματος μέ¬ 
χρι κρίσης από το Υπηρεσιακό Συμβούλιο από τον κατά 
βαθμό αρχαιότερο υπάλληλο. 


Ο παρών Οργανισμός σε περίπτωση κενού είναι δυνατό 
να συμπληρώνεται με απόφαση του Δ.Σ. που θα τυχαίνει 
έγκρισης του Δημοτικού Συμβουλίου. Κάθε άλλη λεπτο¬ 
μέρεια λειτουργίας των επιμέρους υπηρεσιών, μη προ- 
βλεπόμενη από τον παρόντα Οργανισμό ρυθμίζεται με 
τον κανονισμό λειτουργίας του Νομικού ΠροσώπουΔ.Δ. 
και σε περίπτωση κενού είναι δυνατό να συμπληρώνεται 
με απόφαση του Δ.Σ. που θα τυχαίνει της έγκρισης του 
Δημοτικού Συμβουλίου. 

Ακροτελεύτιο άρθρο 

Από την ψήφιση του παραπάνω Οργανισμού εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Δημοτικού Παιδικού Σταθμού Εμπεσού, 
οικονομικού έτους 2003 ο οποίος ενισχύεται από τους 
ΚΑΠ, τροφεία κ.λ.π. ύψους 220.000 ευρώ περίπου εφό¬ 
σον προσληφθούν όλοι, και για τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 5 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Διεύθυνσης 
ΧΛΟΗ ΚΑΤΣΟΥΛΑ 

-♦- 

Αριθ. 4954 (2) 

Τροποποίηση της 2154/23.5.2003 (ΦΕΚ 770/τ.Β'/ 
17.6.2003) απόφασης περί σύστασης ιδίου Νομικού 
Προσώπου στο Δήμο Καστοριάς Ν. Καστοριάς με την 
επωνυμία «Δημοτικοί Παιδικοί Σταθμοί Καστοριάς». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την 2154/23.5.2003 ( ΦΕΚ 770/τ.Β'/17.6.2003) από¬ 
φασή μας (περί σύστασης ιδίου Νομικού Προσώπου στο 
Δήμο Καστοριάς, Ν. Καστοριάς με την επωνυμία «Δημοτι¬ 
κοί Παιδικοί Σταθμοί Καστοριάς», το οποίο αποτελείται 
από τον Α’ Παιδικό Σταθμό Καστοριάς, το Β’ Παιδικό 
Σταθμό Καστοριάς, το Γ’ Παιδικό Σταθμό Καστοριάς και 
το Δ’ Παιδικό Σταθμό (Κεφαλαρίου) Καστοριάς. 

2) Το γεγονός ότι με τη δημοσίευση της αναφερόμενης 
απόφασης καταργούνταιτασυγχωνευθέντα Νομικά Πρό¬ 
σωπα. 

3) Την 4196/2001 (ΦΕΚ 988/τ.Β'/30.7.2001) απόφασή 
μας «περί εξουσιοδότησης κ.λ.π.», αποφασίζουμε: 

Τροποποιούμε και προσθέτουμε στην 2154/23.5.2003 
(ΦΕΚ 770/τ.Β'/17.6.2003) απόφασή μας τα εξής: 

Με την 2154/23.5.2003 (ΦΕΚ770/τ.Β'/7.6.2003) απόφασή 
μας, καταργούνταιτα συγχωνευθέντα Νομικά Πρόσωπα. 

Κατά τα λοιπά ισχύει η ανωτέρω τροποποιημένη από¬ 
φασή μας. 

Με την παρούσα δεν προκαλείται δαπάνη σε βάρος του 
Προϋπολογισμού του Δήμου Καστοριάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 25 Αυγούστου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

Αριθ. 12881 (3) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Φαλάνης Δήμου Γιάν- 
νουλης Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις: 

α) Του άρθρου 12 του Ν. 2880/2001 (ΦΕΚ 9/τ.Α’/ 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9 του Ν. 2503/1997 (ΦΕΚ 107Τ.Α’/1997) «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α’/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του άρθρου 26 παρ. 3 του Ν. 2819/2000 (ΦΕΚ 84/ 
τ.Α./15.3.2000 «Ίδρυση Εταιρείας Ολυμπιακό Χωριό 
2004: προστασία Ολυμπιακών Συμβόλων και Σημάτων και 
άλλες διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις 

η) Των Π.Δ/των 50/2001 (ΦΕΚ 39/τ.Α’/5.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μόσιου Τομέα», 37α/1987 (ΦΕΚ 11/τ.Α’/1987) «Μερική επέ¬ 
κταση διατάξεων - που ισχύουν για τους Δημοσίους Υπαλ¬ 
λήλους και τους υπαλλήλους των άλλων νομικών 
προσώπων δημ. Δικαίου και στους υπαλλήλουςτωνΟΤΑ και 
προσαρμογή στις ρυθμίσειςτου Ν. 1586/1986» και 22/1990 
(ΦΕΚ 7/τ.Α’/1990) «Μερική επέκταση διατάξεων - που ισχύ¬ 
ουν για τους Δημοσίους Υπαλλήλους και τους υπαλλήλους 
των άλλων νομικών προσώπων δημ. Δικαίου και στους 
υπαλλήλους των ΟΤΑ» όπως ισχύουν κάθε φορά. 

θ) Των άρθρων 26, 198 και 203 του Δ.Κ.Κ. (Π.Δ/μα 
410/1995), όπως ισχύουν. 

ι) Του 276/85 Π.Δ/τος (ΦΕΚ 102/τ.Α’/1986) «Δυναμικό¬ 
τητα και σύνθεση προσωπικού Κρατικών Παιδικών Σταθ¬ 
μών, Ίδρυση Βρεφικών Τμημάτων» και του 92/1989 
Π.Δ/τος (ΦΕΚ 41/τ.Α’/1989) με το οποίο τροποποιήθηκε 
το προηγούμενο ως προς τη δυναμικότητα του ανωτέρω 
Παιδικού Σταθμού. 

ια) Τις 2813/3.6.1987 (ΦΕΚ 22/τ.Β’/1987 και Γ2β/5466/ 
5.12.1988 (ΦΕΚ900/τ.Β’/1988) αποφάσεις των Υπουργών 
Προεδρίας της Κυβέρνησης και Υγείας, Πρόνοιας και 
Κοινωνικών Ασφαλίσεων σχετικά με την αντιστοιχία των 
οργανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευομένων από το Υπουργείο 


Υγείας και Πρόνοιας προς τις Διευθύνσεις, Τμήματα και 
Αυτοτελή Γ ραφεία και τον καθορισμό των κλάδων προϊ¬ 
σταμένων των μονάδων αυτών. 

ιβ) Την 129/2002 απόφαση του Δημοτικού Συμβουλίου 
Γιάννουλης, με την οποία εγκρίνεται η 16/2002 απόφαση 
του Δημοτικού Παιδικού Σταθμού Φαλάνης Δήμου Γ ιάν¬ 
νουλης, περί έγκρισης του Ο.Ε.Υ. αυτού. 

ιγ) Την 25/2003 γνωμοδότηση του Υπηρεσιακού Συμ¬ 
βουλίου των Ο.Τ.Α. (αρίθμ. 3/2003 Πρακτικό). 

2. Την ανάγκη της εύρυθμης και απρόσκοπτης λειτουρ¬ 
γίας του Ν.Π.Δ.Δ. σε σχέση με τον κοινωνικό σκοπό που 
καλείται να επιτελέσει. 

3. Την2682/10.5.2001 (ΦΕΚ597/21,5.2001/τ.Β') απόφα¬ 
σή μας, περί παροχής εξουσιοδότησης υπογραφής εγ¬ 
γράφων, στον Προϊστάμενο της Δ/νσης Αυτ/σης και 
Αποκ/σης «Με εντολή Γ εν. Γ ραμματέα Περιφέρειας Θεσ¬ 
σαλίας», αποφασίζουμε: 

Εγκρίνουμε τον Οργανισμό Εσωτερικής Υπηρεσίας, 
του Δημοτικού Παιδικού Σταθμού Φαλάνης - Δήμου Γ ιάν¬ 
νουλης ως εξής: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Διεύθυνσης, ή Τμήματος, ή Γ ραφεί¬ 
ου ανάλογα με τη δυναμικότητα του Σταθμού, σύμφωνα 
με την συστατική πράξη προσαρμογής του. 

Το παρόν αποτελεί υπόδειγμα ΟΕΥ Παιδικού Σταθμού 
που λειτουργεί ως Διεύθυνση. 

Η Διεύθυνση Παιδικού Σταθμού αποτελείται από τα 
εξής τμήματα: 

Α) Τμήμα προσχολικής Αγωγής 

Β) Τμήμα Διοικητικού - Οικονομικού 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργοτου Σταθμού και γενικά μεριμνάγιατην 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία μετους 
Παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας 

2. Εποπτεύει, συντονίζει και κατευθύνει του παιδαγωγι¬ 
κό έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και το πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού Λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντά Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των , προσαυξήσεων κ.λ.π. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού-απολογισμού - ισολογισμού. 

5. Τηρεί τα απαραίτητα βιβλία. 

Άρθρο 6 

Οργανική σύνθεση προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Θέσεις 1 

Βαθμός Δ'- Α' 

2. ΠΕ ΝΗΠΙΑΓΩΓΩΝ 

Θέσεις 1 

Βαθμός Δ'- Α' 


3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 1 

Βαθμός Δ'- Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 1 

Βαθμός Δ'- Α' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 

Θέσεις. 

Βαθμός Δ'- Α' 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

Θέσεις. 

Βαθμός Δ'- Α' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

Θέσεις. 

Βαθμός Δ'- Α' 

8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 2 
Βαθμός Δ'- Α' 

1. ΚΛΑΔΟΣ ΔΕ ΟΔΗΓΩΝ 

Θέσεις. 

Βαθμός Δ'- Α' 

2. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις 1 

Βαθμός Δ'- Α' 

3. ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ ΚΑ¬ 
ΘΗΚΟΝΤΩΝ 

Θέσεις. 

Βαθμός Δ'- Α' 

4. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις. 

Βαθμός Ε'- Β' 

5. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις. 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις 1 

2. ΤΕ ΝΗΠΙΑΓΩΓΩΝ (προσωρινός) 

Θέσεις 1 

3. ΤΕ ΒΡΕΦΟΝΗΠΙΟΚΟΜΙΑΣ 

Θέσεις. 

4. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Θέσεις. 

5. ΔΕ ΒΟΗΘΩΝ ΒΡΕΦΟΚΟΜΩΝ 

Θέσεις. 

6. ΥΕ 14 ΜΑΓΕΙΡΩΝ 
Θέσεις 1 

7. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 


Γ ΕΠΟΧΙΑΚΟ ΠΡΟΣΩΠΙΚΟ 
.Θέσεις 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ 9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) καιΤΕ Βρεφο¬ 
νηπιοκομίας ως προϊστάμενοι της Διεύθυνσης Παιδικού/ 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας και ΤΕ 9 Βρεφονηπιοκομίας. 

Μετά από την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ 9 Βρεφονηπιοκομίας . 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕ 1 Διοικητικού - 
Οικονομικού, ΤΕ 17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕ 1 Διοικητικού - Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστο- 
τες ισχύουσες Νομοθετικές διατάξεις . 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του Προσωπικού στις Διευθύνσεις - Τμήμα- 
τα γίνετα πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων την πείρα και τις γνώσεις αυ¬ 
τών σε ειδικά αντικείμενα κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό 
ρυθμίζεται από τον κανονισμό λειτουργίας του Ν. Π .Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους ΚΑΠ, τροφεία κ.λ.π. ύψους 141012,47 
ευρώ περίπου εφόσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί.. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 4 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

-♦- 

Αριθ. 6551 (4) 

Χορήγηση άδειας άσκησης επαγγέλματος φυσικού 
Νοσ/μείων εκτός της περιοχής των Ιοντιζουσών Ακτι¬ 
νοβολιών στο Νιάρχο Κων/νο. 

Ο ΝΟΜΑΡΧΗΣΑΘΗΝΩΝ 

Έχοντας υπόψη: 

1) Τις διατάξεις του Π.Δ 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και ισχύει σή¬ 
μερα. 

2) Τις διατάξεις του ισχύοντος Οργανισμού εσωτερικής 
λειτουργίας των Υπηρεσιών της Νομαρχίας Αθηνών (ΦΕΚ 
724/τ.Β/6.6.2003). 

3) Τις διατάξεις του Ν.Δ. 181/74 (ΦΕΚ 374/Α/74) «Περί 
προστασίας εξ ιοντιζουσών Ακτινοβολιών». 

4) Την Α2στ/2073/83 (ΦΕΚ 280/8/83) υπουργική απόφα¬ 
ση «Καθορισμός προσόντων για την επαγγελματική απα¬ 
σχόληση των φυσικών Νοσ/μείων». 

5) Την 1014 (ΦΟΡ) 94/6.3.2001 κοινή υπουργική απόφα¬ 
ση «Έγκριση κανονισμών Ακτινοπροστασίας». 

6) Την από 19.6.2003 αίτηση του φυσικού Νιάρχου 
Κων/νου, με τα νόμιμα δικαιολογητικά. 

7) Τη γνωμοδότηση της αρμόδιας Επιτροπής χορήγη¬ 
σης άδειας άσκησης επαγγέλματος φυσικού Νοσ/μείων - 
Ακτινοφυσικού Ιατρικής (Συνεδρίαση 15η/23.6.2003). 

8. Την 7729/29.7.2003 εξουσιοδοτική απόφαση υπο¬ 
γραφής, αποφασίζουμε: 

Χορηγούμε άδεια άσκησης επαγγέλματος φυσικού Νο¬ 
σοκομείων εκτός της περιοχής .των ιοντιζουσών ακτινο¬ 
βολιών στο φυσικό Νιάρχο Κωνσταντίνο του Παναγιώτη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγία Παρασκευή, 25 Αυγούστου 2003 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 6550 (5) 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στην Καλαθάκη 
Μαρία. 

Ο ΝΟΜΑΡΧΗΣΑΘΗΝΩΝ 

Έχοντας υπόψη: 

1) Τις διατάξεις του Π.Δ 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και ισχύει σή¬ 
μερα. 

2) Τις διατάξεις του ισχύοντος Οργανισμού εσωτερικής 
λειτουργίας των Υπηρεσιών της Νομαρχίας Αθηνών (ΦΕΚ 
724/τ.Β/6.6.2003). 

3) Τις διατάξεις του Ν.Δ. 181/74 (ΦΕΚ 374/Α/74) «Περί 
προστασίας εξ ιοντιζουσών Ακτινοβολιών». 

4) ΤηνΑ2στ/2073/83 (ΦΕΚ 280/8/83) υπουργική απόφα¬ 
ση «Καθορισμός προσόντων για την επαγγελματική απα¬ 
σχόληση των φυσικών Νοσ/μείων». 

5) Την 1014 (ΦΟΡ) 94/6.3.2001 κοινή υπουργική απόφα¬ 
ση «Έγκριση κανονισμών Ακτινοπροστασίας». 

6) Την από 21.1.2003 αίτηση της φυσικού Καλαθάκη 
Μαρίας με τα νόμιμα δικαιολογητικά 

7) Τη γνωμοδότηση της αρμόδιας Επιτροπής χορήγη¬ 
σης άδειας άσκησης επαγγέλματος φυσικού Νοσ/μείων 
Ακτινοφυσικού - Ιατρικής (Συνεδρίαση 15η/23.6.2003). 

8) Την 7729/29.7.2003 εξουσιοδοτική απόφαση υπο¬ 
γραφής, αποφασίζουμε: 

Χορηγούμε άδεια άσκησης επαγγέλματος φυσικού Νο¬ 
σοκομείων Ακτινοφυσικού Ιατρικής, στην φυσικό Καλα¬ 
θάκη Μαρία του Βασιλείου. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 25 Αυγούστου 2003 
Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 3801/11.8.2003 απόφαση της Γενικής Γραμματέ- 
ως Περιφέρειας Βορείου Αιγαίου, που δημοσιεύθηκε στο 
ΦΕΚ 1231/τ.Β'/29.8.2003 γίνονται οι εξής διορθώσεις: 

α) Προστίθεται παράγραφος 7 στο σκεπτικό μέρος της 
απόφασης ως εξής: 

«7. Με την απόφαση αυτή δεν προκαλείται δαπάνη του 
Δημοσίου». 

β) Διορθώνεται το εσφαλμένο: «έκτασης 14,250 στρεμ¬ 
μάτων», στο ορθό «έκτασης 7,430 στρεμμάτων». 

(Απάτην Περιφ. Βορείου Αιγαίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




